b"\n_START_ARTICLE_\nFons de Desenvolupament de les Nacions Unides per a la Dona\n_START_PARAGRAPH_\nEl Fons de Desenvolupament de les Nacions Unides per a la Dona (UNIFEM) treballa per promoure i protegir els drets de les dones a tot el m\xc3\xb3n amb l'objectiu d'erradicar la viol\xc3\xa8ncia i totes les formes de discriminaci\xc3\xb3 que pateixen les dones en tot el planeta._NEWLINE_En l'actualitat, UNIFEM treballa en m\xc3\xa9s de 100 pa\xc3\xafsos vetllant per la situaci\xc3\xb3 de les dones i les nenes, col\xc2\xb7laborant amb governs, organitzacions i associacions per promoure la igualtat de g\xc3\xa8nere i propiciar que les dones tinguin igual acc\xc3\xa9s a les oportunitats vitals._NEWLINE_UNIFEM vetlla, a m\xc3\xa9s, per les necessitats i propostes dels moviments de dones de tot el m\xc3\xb3n davant els governs nacionals i dins del Sistema de les Nacions Unides._NEWLINE_L'oficina principal d'UNIFEM es troba a la ciutat de Nova York. La Directora Executiva \xc3\xa9s l'espanyola In\xc3\xa9s Alberdi.\n_START_SECTION_\nHist\xc3\xb2ria\n_START_PARAGRAPH_\nEn l'any 1976 l'Assemblea General de les Nacions Unides va decidir crear el Fons de Contribucions Volunt\xc3\xa0ries per al Decenni de les Nacions Unides per a la Dona com a resposta, en part, als acords aconseguits en la Primera Confer\xc3\xa8ncia Mundial de les Dones, celebrada un any abans (1975) en la Ciutat de M\xc3\xa8xic. Aquest Fons tenia com a objectiu prestar assist\xc3\xa8ncia t\xc3\xa8cnica i financera a aquells pa\xc3\xafsos que, per la seva situaci\xc3\xb3 econ\xc3\xb2mica, no disposaven dels recursos suficients per implementar els acords recollits en la Confer\xc3\xa8ncia Mundial de Dones._NEWLINE_El Fons de Contribucions Volunt\xc3\xa0ries per al Decenni de les Nacions Unides per a la Dona estava pensat per tenir una vida \xc3\xbatil de nou anys i tenir vig\xc3\xa8ncia nom\xc3\xa9s fins a l'any 1985, any en qu\xc3\xa8 finalitzava la D\xc3\xa8cada de les Dones (1975-1985). No obstant aix\xc3\xb2, en l'any 1984, l'Assemblea General de les Nacions Unides va decidir mantenir aquest Fons com a entitat dins del PNUD i d'aquesta manera es va crear oficialment UNIFEM._NEWLINE_La decisi\xc3\xb3 de mantenir el Fons es va basar en la necessitat de donar continu\xc3\xaftat a tots els treballs iniciats pel Fons de Contribucions Volunt\xc3\xa0ries i en el reconeixement de la import\xc3\xa0ncia que les dones accedeixin als recursos del desenvolupament per crear condicions que millorin la qualitat de vida de tots.\n_START_SECTION_\n\xc3\x80mbit territorial\n_START_PARAGRAPH_\nA m\xc3\xa9s de les oficines centrals a Nova York, UNIFEM est\xc3\xa0 estructurada territorialment en: oficines per a \xc3\x80frica, Am\xc3\xa8rica i el Carib, Estats \xc3\xa0rabs, \xc3\x80sia i Pac\xc3\xadfic, Europa Central i Oriental i la Comunitat d'Estats Independents. En total, UNIFEM compta amb 15 oficines regionals repartides per tots els continents.\n_START_SECTION_\nReduir la pobresa entre les dones\n_START_PARAGRAPH_\nActualment, hi ha m\xc3\xa9s de mil milions de persones a tot el m\xc3\xb3n que viuen atrapats en la pobresa absoluta. D'aquestes, es calcula que el 70% s\xc3\xb3n dones. A m\xc3\xa9s, segons dades proporcionades pel Programa Mundial d'Aliments, 7 de cada deu persones que moren de gana al m\xc3\xb3n s\xc3\xb3n dones i nenes._NEWLINE_Les dones s\xc3\xb3n tamb\xc3\xa9 el grup m\xc3\xa9s nombr\xc3\xb3s entre els denominats treballadors pobres, persones que treballen per\xc3\xb2 no cobren prou per sortir de la pobresa extrema. D'acord amb les estimacions de l'Organitzaci\xc3\xb3 Internacional del Treball, les dones constitueixen el 60% dels treballadors pobres del m\xc3\xb3n._NEWLINE_ _NEWLINE_Per intentar pal\xc2\xb7liar aquesta situaci\xc3\xb3, UNIFEM ha fet de la reducci\xc3\xb3 de la pobresa entre les dones una de les seves m\xc3\xa0ximes prioritats. Els treballs d'UNIFEM en aquest \xc3\xa0mbit s'articulen al voltant de dos eixos estrat\xc3\xa8gics:_NEWLINE_Conv\xc3\xa8ncer als governs perqu\xc3\xa8 adoptin mesurades i pol\xc3\xadtiques econ\xc3\xb2miques i comercials que ajudin a les dones a sortir de la pobresa: a Cap Verd, Nig\xc3\xa8ria i Senegal UNIFEM va aconseguir que s'incorpor\xc3\xa9s la perspectiva de g\xc3\xa8nere en les estrat\xc3\xa8gies nacionals contra la pobresa. A Romania UNIFEM va advocar perqu\xc3\xa8 el Govern introdueixi noves formes de cr\xc3\xa8dit per a les dones. Aix\xc3\xad mateix, a M\xc3\xa8xic UNIFEM va ajudar a grups de dones en una campanya que va aconseguir que el Govern assign\xc3\xa9s una partida pressupost\xc3\xa0ria als programes d'igualtat de g\xc3\xa8nere._NEWLINE_Expandir l'acc\xc3\xa9s de les dones als mercats, b\xc3\xa9ns i serveis: en aquest \xc3\xa0mbit, UNIFEM treballa per millorar la capacitaci\xc3\xb3 d'ocupaci\xc3\xb3, la informaci\xc3\xb3 sobre drets i lleis laborals i les possibilitats d'acc\xc3\xa9s al cr\xc3\xa8dit i recursos b\xc3\xa0sics com les terres i l'aigua. A Ruanda, per exemple, UNIFEM va propiciar la creaci\xc3\xb3 de convenis amb el sector privat perqu\xc3\xa8 les v\xc3\xaddues d'aquest pa\xc3\xads poguessin vendre productes artesanals al mercat internacional. Tamb\xc3\xa9 a Jord\xc3\xa0nia es van establir cursos de capacitaci\xc3\xb3 perqu\xc3\xa8 les dones poguessin tamb\xc3\xa9 benficiar-se de les oportunitats que genera el turisme. A Equador UNIFEM va col\xc2\xb7laborar a la xarxa de promoci\xc3\xb3 del microcr\xc3\xa8dit.\n_START_SECTION_\nPosar fi a totes les formes de viol\xc3\xa8ncia que sofreixen les dones\n_START_PARAGRAPH_\nUNIFEM ha calculat que 1 de cada 3 dones al m\xc3\xb3n pateix alguna forma de viol\xc3\xa8ncia. Per aquest motiu la lluita contra la viol\xc3\xa8ncia sigui essencial per UNIFEM:_NEWLINE_Promovent lleis i mesures nacionals: UNIFEM treballa per establir marcs legals que ajudin a combatre la viol\xc3\xa8ncia i per desenvolupar mesures d'acci\xc3\xb3 concretes. A Som\xc3\xa0lia, per exemple, UNIFEM va aconseguir que la Cambra de L\xc3\xadders Tradicionals condemn\xc3\xa9s la pr\xc3\xa0ctica dels matrimonis for\xc3\xa7osos imposats a les v\xc3\xadctimes de la violaci\xc3\xb3. Al Marroc, UNIFEM i altres ag\xc3\xa8ncies de les Nacions Unides van unir els seus esfor\xc3\xa7os per recolzar una estrat\xc3\xa8gia nacional que va donar com a resultat canvis en el codi penal, amb disposicions m\xc3\xa9s severes per a la viol\xc3\xa8ncia dom\xc3\xa8stica i les violacions._NEWLINE_Fomentant estrat\xc3\xa8gies de prevenci\xc3\xb3 des del nivell local a l'internacional._NEWLINE_Recolzant a les organitzacions de dones que treballen per erradicar la viol\xc3\xa8ncia._NEWLINE_Fomentant iniciatives innovadores a trav\xc3\xa9s del Fons Fiduciari per Eliminar la Viol\xc3\xa8ncia contra les Dones: aquest Fons finan\xc3\xa7a iniciatives innovadores com, per exemple, la iniciativa d'Uganda d'establir depend\xc3\xa8ncies especials de la policia per investigar casos de viol\xc3\xa8ncia o el projecte de la Rep\xc3\xbablica Democr\xc3\xa0tica Popular de Laos que ha aconseguit establir projectes contra la viol\xc3\xa8ncia que han aconseguit for\xc3\xa7ar l'establiment d'una llei.\n_START_SECTION_\nContenir la propagaci\xc3\xb3 del VIH/Sida entre dones i nenes\n_START_PARAGRAPH_\nEn l'any 2007 es calculava que hi havia 33,2 milions de persones a tot el m\xc3\xb3n amb el VIH. El nombre de dones \xc3\xa9s pr\xc3\xa0cticament igual al nombre d'homes i fins i tot en regions com l'\xc3\x80frica subsahariana hi ha m\xc3\xa9s dones que homes_NEWLINE_UNIFEM treballa per incorporar les necessitats de les dones en les pol\xc3\xadtiques dissenyades per combatre el VIH. Per a aix\xc3\xb2, treballa amb ministeris i ag\xc3\xa8ncies espec\xc3\xadfiques de salut en l'elaboraci\xc3\xb3 de programes i accions que garanteixin un acc\xc3\xa9s equitatiu de les dones en la prevenci\xc3\xb3, cura i tractament d'aquesta malaltia._NEWLINE_A Cambodja, UNIFEM ha ajudat a crear una xarxa de dones seropositives que assessoren als agents de salut sobre com fer que les dones accedeixin als serveis i recursos de salut. A Nig\xc3\xa8ria, UNIFEM va aconseguir que la igualtat de g\xc3\xa8nere an\xc3\xa9s un element estrat\xc3\xa8gic en la redacci\xc3\xb3 del Pla Nacional contra la SIDA. Va ser en aquest pa\xc3\xads que es va establir un Comit\xc3\xa8 T\xc3\xa8cnic de G\xc3\xa8nere que treballa per assegurar que les accions per combatre l'expansi\xc3\xb3 de la sida s'apliquessin a dones._NEWLINE_En Zimbabwe, \xc3\x8dndia i Brasil s'han establert zones d'apoderament de g\xc3\xa8nere, zones on les estrat\xc3\xa8gies per combatre la SIDA passen priorit\xc3\xa0riament per apoderar a les dones. A Brasil a m\xc3\xa9s s'ha treballat al costat d'una organitzaci\xc3\xb3 de dones afrobrasilenyes per assegurar que tinguin acc\xc3\xa9s als serveis p\xc3\xbablics de tractament de la malaltia.\n_START_SECTION_\nAmbaixadores de Bona Voluntat\n_START_PARAGRAPH_\nNicole Kidman \xc3\xa9s ambaixadora de bona voluntat d'UNIFEM_NEWLINE_Des de gener del 2006, Nicole Kidman \xc3\xa9s ambaixadora de bona voluntat d'UNIFEM. Els esfor\xc3\xa7os de Nicole Kidman en UNIFEM se centren a donar major visibilitat a la situaci\xc3\xb3 de les dones a tot el m\xc3\xb3n i, especialment, a denunciar totes les formes de viol\xc3\xa8ncia que pateixen les dones._NEWLINE_En octubre del 2006, Nicole Kidman va realitzar el seu primer viatge com a ambaixadora de bona voluntat d'UNIFEM a B\xc3\xb2snia. Durant dos dies, va visitar diferents projectes que UNIFEM lidera o recolza en aquest pa\xc3\xads._NEWLINE_En 21 d'octubre de 2009 l'actriu va demanar una resposta integral de la viol\xc3\xa8ncia que pateixen les dones davant el Congr\xc3\xa9s dels Estats Units._NEWLINE_La princesa Basma bint Talal de Jord\xc3\xa0nia tamb\xc3\xa9 \xc3\xa9s ambaixadora de bona voluntat d'UNIFEM des de 1996, aix\xc3\xad com Phoebe Asiyo, Presidenta del caucus pol\xc3\xadtic de dones de Kenya."